**BIOLOGIJA 8. razred**

**POUK NA DALJAVO ( DOMA ), četrtek, 28. 5. 2020**

**Navodila za učence**

V petek, smo spoznali limfna obtočila, povedali smo, da so limfna obtočila odprt sistem in so iz limfnih žil, bezgavk in vranice. Pogovarjali smo se tudi kaj je obrambni ali imunski sistem.

V ponedeljek, 25. 5. 2020 sem vam povedala, da boste danes podrobneje spoznali **hormonski sistem.**

**Hormoni** so posebne **kemikalije**, ki jih izdeluje tvoje telo. Telesu pomagajo, da naredi določene stvari – na primer da zraste. Ob vstopu v puberteto, ko se začneš razvijati v odraslega človeka, je tvoje telo polno hormonov, ki telesu sporočajo, da je čas za spremembe.

**Hormonski sistem** skupaj z živčnim sistemom *nadzoruje delovanje telesa*, npr., ko pijemo veliko vode, je naš urin bolj razredčen in svetlejši. To se ne zgodi samo od sebe, kajti količino vode v telesu natančno uravnavajo hormoni, ki vplivajo na delovanje ledvice.

**Hormoni** so **kemične snovi,** ki jih **izločajo** žleze z notranjim izločanjem v kri v zelo majhnih količinah. Najpomembnejše žleze z notranjim izločanjem so v: *možganih* **hipotalamus**, **hipofiza** in **češerika**, v **vratu** **ščitnica** in **obščitnične žleze**, v *prsnem košu* **priželjc** (pri otrocih je večji), v *trebušni votlini* **nadledvični žlezi, trebušna slinavka** ter **spolne žleze**, ki se razlikujejo med moškim (**modo**) in žensko (**jajčnik**)



***Razmisli in razišči***

Kateri nadzorni sistem uravnava naslednje pojave.

* Dekleta v času pubertete zrastejo v povprečju 8,3 cm na leto.
* Kolcanje se pojavi ob raztezanju želodca po obilnem obroku, požiranju zraka ali pitju pijač, ki vsebujejo ogljikov dioksid.

V **učbeniku** na **str**. **110** si preberi **hormonski sistem** in oglej sliko. V **zvezek** si zapiši naslov Hormonski sistem in prepiši zapis v zvezek.

*Zapis v zvezek, četrtek, 28. 5. 2020*

**HORMONSKI SISTEM**

**Hormoni** so **kemične snovi,** ki že v zelo majhnih količinah močno vplivajo na procese v telesu. Proizvajajo jih **hormonalne žleze**, ki imajo **notranje izločanje**. To pomeni, da jih izločajo v kri. Vsak hormon lahko vpliva le na procese v določenih celicah.

*Sliko sprintaj ali preriši v zvezek*



NALOGA

1. Barvne oblike na levi strani predstavljajo hormone. Poleg njih so celice, na katere se hormoni lahko vežejo. Razmisli katere hormone bodo celice prepoznale in bodo lahko vplivale nanje. Vsako celico obkroži z barvo hormona, ki lahko vpliva nanjo



**Razmisli in odgovori**

1. Kateri hormoni lahko vplivajo na celice? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Koliko celic bi prepoznalo hormon E? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. S čim celice prepoznajo hormone, ki lahko vplivajo nanje? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovori oz. rešitve



a) Hormoni A, B in D.

b) Nobena celica ne prepozna hormona E.

c) Celice prepoznajo hormone z membranskimi receptorji.